ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ ΙΑΤΡΟΥ ΕΡΓΑΣΙΑΣ 
1. Περιγραφή φυσικού αντικειμένου της σύμβασης
Ο Ιατρός Εργασίας είναι το Θεσμικό όργανο που έχει προβλεφθεί από την νομοθεσία για την Ασφάλεια και την Υγεία στην εργασία για την επίβλεψη της υγείας των εργαζομένων. Οι αρμοδιότητες του είναι συμβουλευτικές και παρέχει υποδείξεις και συμβουλές στον εργοδότη, στους εργαζόμενους και στους εκπροσώπους τους, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων (Άρθρα 17 και 18 περί συμβουλευτικών αρμοδιοτήτων και επίβλεψης υγείας των εργαζομένων Ν. 3850/2010 όπως τροποποιήθηκε με το Ν. 4808/2021).
Η ΔΥΠΑ προκειμένου να ανταποκριθεί στις απαιτήσεις του παρόντος για υποχρέωση χρησιμοποίησης υπηρεσιών ιατρού εργασίας ή/και σε ιδιαίτερα προβλήματα υγείας και ασφάλειας των εργαζομένων, δύναται να επιλέξει μεταξύ της ανάθεσης των καθηκόντων α) σε ιατρό, που κατέχει και ασκεί την ειδικότητα της ιατρικής της εργασίας, β) της σύναψης σύμβασης με τις Εξωτερικές Υπηρεσίες Προστασίας και Πρόληψης (ΕΞ. Υ.Π.Π.) του άρθρου 23 και γ) συνδυασμό μεταξύ αυτών των δυνατοτήτων (Άρθρο 9 περί συμβουλευτικών αρμοδιοτήτων και επίβλεψης υγείας των εργαζομένων Ν. 3850/2010 όπως τροποποιήθηκε με το Ν. 4808/2021).
 2. Απαιτούμενες ώρες απασχόλησης ιατρού εργασίας
Ο ελάχιστος ετήσιος χρόνος απασχόλησης του Ιατρού Εργασίας στην ΔΥΠΑ, αλλά και στα παραρτήματα αυτής (εφόσον διαθέτει) καθορίζεται από το είδος της επιχείρησης και τον αριθμό των εργαζομένων ανά κατηγορία επικινδυνότητας (Άρθρο 21 του Ν. 3850/2010).
Η κατανομή των παραπάνω ωρών στις Υπηρεσίες της Περιφερειακής Διεύθυνσης Θεσσαλίας ορίζεται στον συνημμένο Πίνακα 2.
Μέσα στον φάκελο τεχνικής προσφοράς θα υποβάλλεται αναλυτική κατάσταση με τα ονόματα στελεχών ΙΕ, που θα είναι μέλη της ομάδας παροχής υπηρεσιών, συνοδευόμενη από τα αποδεικτικά των απαιτούμενων προσόντων τους σύμφωνα με τα αναφερόμενα στην παρ. 3 των Τεχνικών Προδιαγραφών, καθώς και Υπεύθυνη Δήλωση όλων των προαναφερόμενων ΙΕ που θα δεσμεύονται για την παροχή υπηρεσιών τους στις Υπηρεσίες της Περιφερειακής Διεύθυνσης Θεσσαλίας.
Το ακριβές ημερολογιακό πρόγραμμα, που θα περιλαμβάνει τον ορισμό ΙΕ ανά Υπηρεσία, τις ώρες και τις ημέρες επίσκεψης του/ων ορισμένου/ων ιατρού/ών εργασίας θα προταθεί από τον ανάδοχο εντός δέκα (10) εργάσιμων ημερών από την υπογραφή της σύμβασης και θα εγκριθεί εντός δέκα (10) εργάσιμων ημερών από την  Περ/κή Δ/νση  Θεσσαλίας.
Οποιαδήποτε τροποποίηση του εγκεκριμένου προγράμματος ή τυχόν αντικατάσταση ιατρού εργασίας κατά τη διάρκεια της σύμβασης από τον ανάδοχο θα πρέπει να ελέγχεται (ιδίως ως προς την τήρηση των απαιτούμενων προσόντων) και να εγκρίνεται από την  Περιφερειακή Διεύθυνση Θεσσαλίας.
Αν η ανωτέρω αντικατάσταση Ιατρού Εργασίας αφορά στελέχη, που δεν συμπεριλαμβάνονται στην ονομαστική κατάσταση της ομάδας παροχής υπηρεσιών, που υπέβαλε ο ανάδοχος κατά την υποβολή της προσφοράς του, το αρμόδιο όργανο θα γνωμοδοτεί για την τροποποίηση της σύμβασης.
Οι ετήσιες ώρες, που αναλογούν ανά υπηρεσία, είναι τουλάχιστον τρεις (3).
Στην περίπτωση που ο απαιτούμενος ετήσιος χρόνος, που αναλογεί για κάθε Υπηρεσία, είναι μέχρι τέσσερις (4) ώρες, η κατανομή του χρόνου γίνεται σε εξαμηνιαία βάση (δύο ισόποσες εξαμηνιαίες επίσκεψεις στον χώρο εργασίας). Σε κάθε άλλη περίπτωση ο χρόνος δεν θα υπολείπεται των δύο ωρών ανά επίσκεψη και θα ισοκατανέμεται κατά το δυνατόν στο έτος.
Λόγω πιθανής αυξομείωσης του προσωπικού στις Υπηρεσίες της ΔΥΠΑ κατά τη διάρκεια εκτέλεσης της σύμβασης θα υπάρχει η δυνατότητα αύξησης/ή και μείωσης του συνόλου των ωρών ετήσιας απασχόλησης του Ιατρού Εργασίας καθώς επίσης και τροποποίησης του προγράμματος κατανομής του συνολικού χρόνου στις Υπηρεσίες της Περιφερειακής Διεύθυνσης Θεσσαλίας και κατόπιν συμφωνίας του Αναδόχου και σχετικής γνωμοδότησης της στο αποφαινόμενο όργανο της Περιφερειακής Διεύθυνσης Θεσσαλίας.
3. Προσόντα Ιατρού Εργασίας (με βάση το Ν.3850/2010)
Καθήκοντα Ιατρού Εργασίας μπορούν να ασκήσουν ιατροί των παρακάτω περιπτώσεων :
1. Ιατροί που κατέχουν την ειδικότητα της Ιατρικής της Εργασίας
2. Ιατροί, που κατέχουν τίτλο οιασδήποτε ειδικότητας πλην της ιατρικής της εργασίας, και έχουν εκτελέσει καθήκοντα ιατρού εργασίας σε επιχειρήσεις προ της 15ης Μαΐου 2009.
3. Ιατροί χωρίς ειδικότητα οι οποίοι έχουν ασκήσει καθήκοντα ιατρού εργασίας σε επιχειρήσεις συνεχώς επί επτά (7) τουλάχιστον έτη μέχρι και τις 15 Μαΐου 2009.
Οι ιατροί των παραπάνω περιπτώσεων μπορούν να ασκούν καθήκοντα ιατρού εργασίας σε όλες τις περιφέρειες ιατρικών συλλόγων της χώρας, χωρίς άδεια των συλλόγων αυτών (Άρθρο 16 του Ν. 3850/2010, όπως αντικαταστάθηκε με το Άρθρο 13 του Ν4683/2020 («Κύρωση της από 20.3.2020 Π.Ν.Π. »).
Καταργούνται όλες οι προβλέψεις των διατάξεων του άρθρ. 16 του ΚΝΥΑΕ, που αντικαθίστανται ήδη εξ ολοκλήρου με την παρ. 1 του άρθρ.13 της ΠΝΠ της 20.03.2020, καθώς και οι κανονιστικές πράξεις, που είχαν εκδοθεί κατ΄ εξουσιοδότηση αυτού, μέχρι τη δημοσίευση της ανωτέρω ΠΝΠ. 
Επισημαίνεται ότι με βάση το υπ’ αριθμ. 33405/Δ91493/15.06.2018 έγγραφο της Δ/νσης Υγείας & Ασφάλειας στην Εργασία του Υπουργείου Εργασίας και Κοινωνικής Ασφάλισης ο ιατρός που κατέχει και ασκεί την ειδικότητα της ιατρικής της εργασίας, όπως πιστοποιείται από τον οικείο ιατρικό σύλλογο, έχει τη δυνατότητα κατά κύριο λόγο να ασκεί καθήκοντα ιατρού εργασίας.
4. Αρμοδιότητες Ιατρού Εργασίας (με βάση το Ν.3850/2010)
Ο ιατρός εργασίας παρέχει υποδείξεις και συμβουλές στη διοίκηση, στους εργαζομένους και στους εκπροσώπους τους, γραπτά ή προφορικά, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων. Τις γραπτές υποδείξεις ο ιατρός εργασίας καταχωρεί στο ειδικό βιβλίο του άρθρου 14, του Ν 3850/2010. Ο εργοδότης λαμβάνει γνώση ενυπογράφως των υποδείξεων που καταχωρούνται σε αυτό το βιβλίο.
Ο Ιατρός Εργασίας υπάγεται απευθείας στη διοίκηση της επιχείρησης και αποτελεί το βασικό συμβουλευτικό όργανο του εργοδότη, αναφορικά με την λήψη των απαραίτητων μέτρων για την προστασία της υγείας των εργαζομένων της επιχείρησης (εφόσον προβλέπεται υποχρέωση απασχόλησης) , ωστόσο το έργο του διέπεται από συγκεκριμένα καθήκοντα, συμβουλευτικές αρμοδιότητες και υποχρεώσεις.
Στο πλαίσιο της επίβλεψης της υγείας των εργαζομένων :
1. Ο ιατρός εργασίας προβαίνει σε ιατρικό έλεγχο των εργαζομένων σχετικό με τη θέση εργασίας τους, μεριμνά για τη διενέργεια ιατρικών εξετάσεων και μετρήσεων παραγόντων του εργασιακού περιβάλλοντος, τηρεί σχετικό ιατρικό φάκελο για κάθε εργαζόμενο και εκδίδει βεβαίωση καταλληλότητας των εργαζομένων για τη συγκεκριμένη εργασία.
2. Ο ιατρός εργασίας επιβλέπει την εφαρμογή των μέτρων προστασίας της υγείας των εργαζομένων, επιθεωρώντας τακτικά τις θέσεις εργασίας και προτείνοντας μέτρα για την αντιμετώπιση των παραλείψεων που διαπιστώνει, ενώ επεξηγεί την αναγκαιότητα της σωστής χρήσης των μέσων ατομικής προστασίας.
3. Στο πλαίσιο των αρμοδιοτήτων του, ερευνά τις αιτίες ασθενειών των εργαζομένων που οφείλονται στην εργασία αναλύει και αξιολογεί τα αποτελέσματα των ερευνών και προτείνει μέτρα για την πρόληψη τους. Ο ιατρός εργασίας αναγγέλλει μέσω της επιχείρησης στην Επιθεώρηση Εργασίας τις ασθένειες των εργαζομένων που οφείλονται στην εργασία.
4. Ως προς την επίβλεψη συμμόρφωσης των εργαζομένων στους κανόνες υγείας και ασφάλειας των εργαζομένων έχει την υποχρέωση να ενημερώνει τους εργαζομένους για τους κινδύνους που προέρχονται από την εργασία τους, καθώς και για τους τρόπους πρόληψής τους, μεταξύ των οποίων τους κινδύνους της βίας και παρενόχλησης, συμπεριλαμβανομένης της σεξουαλικής παρενόχλησης.
5. Εφόσον η επιχείρηση δεν διαθέτει την κατάλληλη υποδομή, έχει την υποχρέωση να παραπέμπει τους εργαζόμενους για συγκεκριμένες συμπληρωματικές ιατρικές εξετάσεις, οι οποίες βαρύνουν τον εργοδότη, σε ιδιωτικούς φορείς ή σε αρμόδιες μονάδες των ασφαλιστικών οργανισμών ή του Εθνικού Συστήματος Υγείας (ΕΣΥ).
6. Σε περίπτωση ατυχήματος, περιστατικού βίας ή αιφνίδιας νόσου παρέχει επείγουσα θεραπεία και εκτελεί προγράμματα εμβολιασμού των εργαζομένων με εντολή της αρμόδιας υπηρεσίας δημόσιας υγείας της περιφέρειας, όπου εδρεύει η επιχείρηση.
7. Ο ιατρός εργασίας οφείλει να τηρεί το ιατρικό και επιχειρησιακό απόρρητο.
8. Ο ιατρός εργασίας υποχρεούται να συνεργάζεται με τον τεχνικό ασφαλείας πραγματοποιώντας κοινούς ελέγχους των χώρων εργασίας.
9. Ο ιατρός εργασίας δεν επιτρέπεται να χρησιμοποιείται για να επαληθεύει το δικαιολογημένο ή μη, λόγω νόσου, απουσίας εργαζομένου.
10. Ο ιατρός εργασίας πρέπει να ενημερώνεται από την Περιφερειακή Διεύθυνση Θεσσαλίας και τους εργαζομένους για οποιοδήποτε παράγοντα στο χώρο εργασίας, που έχει επίπτωση στην υγεία.
11. Η επίβλεψη της υγείας των εργαζομένων στον τόπο εργασίας δεν μπορεί να συνεπάγεται οικονομική επιβάρυνση γι’ αυτούς και πρέπει να γίνεται κατά τη διάρκεια των ωρών εργασίας τους.
12. Ο ιατρός εργασίας έχει, κατά την άσκηση του έργου του, ηθική ανεξαρτησία απέναντι στον εργοδότη και στους εργαζομένους. Τυχόν διαφωνία του με τον εργοδότη, για θέματα της αρμοδιότητάς του, δεν μπορεί να αποτελέσει λόγο έκπτωσης του Αναδόχου του έργου. 
13. Για κάθε εργαζόμενο ο ιατρός εργασίας της επιχείρησης τηρεί σχετικό ιατρικό φάκελο. Επιπλέον καθιερώνεται και περιλαμβάνεται στον ιατρικό φάκελο, ατομικό βιβλιάριο επαγγελματικού κινδύνου, όπου αναγράφονται τα αποτελέσματα των ιατρικών και εργαστηριακών εξετάσεων, κάθε φορά που εργαζόμενος υποβάλλεται σε αντίστοιχες εξετάσεις. Δικαιούνται να λαμβάνουν γνώση του φακέλου και του ατομικού βιβλιαρίου του εργαζομένου οι υγειονομικοί επιθεωρητές της αρμόδιας Επιθεώρησης Εργασίας και οι ιατροί του ασφαλιστικού οργανισμού, στον οποίο ανήκει ο εργαζόμενος, καθώς και ο ίδιος ο εργαζόμενος. Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόμενο που αφορά.
14. Απαγορεύεται η αναγραφή και επεξεργασία στο ατομικό βιβλιάριο επαγγελματικού κινδύνου του εργαζομένου, στοιχείων ή δεδομένων άλλων πέραν των αποτελεσμάτων των ιατρικών και εργαστηριακών εξετάσεων στις οποίες αυτός υποβάλλεται κάθε φορά. Επιπλέον ιατρικά δεδομένα επιτρέπεται να συλλέγουν, με επιμέλεια του ίδιου του εργαζομένου προκειμένου να αποτελέσουν αντικείμενο επεξεργασίας, μόνο εφόσον αυτό είναι απολύτως απαραίτητο: 
α) για την αξιολόγηση της καταλληλότητάς του για μια συγκεκριμένη θέση ή εργασία, 
β) για την εκπλήρωση των υποχρεώσεων του εργοδότη για την υγεία και την ασφάλεια των εργαζομένων και
γ) για τη θεμελίωση δικαιωμάτων του εργαζομένου και αντίστοιχη απόδοση κοινωνικών παροχών.
Όσοι αναγράφουν ή συλλέγουν ή επεξεργάζονται στοιχεία ή δεδομένα κατά παράβαση της παραπάνω παραγράφου τιμωρούνται με τις διοικητικές και ποινικές κυρώσεις που προβλέπονται στις διατάξεις των άρθρων 21 και 22 του ν. 2472/1997 «Προστασία του ατόμου από την επεξεργασία δεδομένων προσωπικού χαρακτήρα» (ΦΕΚ 50/Α΄) αντίστοιχα. Σε περίπτωση πρόκλησης περιουσιακής ή ηθικής βλάβης εφαρμόζεται το άρθρο 23 του ν. 2472/1997.
15. Η παρουσία του ιατρού εργασίας σε κάθε Υπηρεσία της Περιφερειακής Διεύθυνσης Θεσσαλίας, θα πιστοποιείται με έκδοση βεβαίωσης επίσκεψης Ιατρού Εργασίας, η οποία θα συνυπογράφεται από τον ίδιο, τον αρμόδιο Επόπτη της σύμβασης και τον Προϊστάμενο της Υπηρεσίας.
5. Προϋποθέσεις συμμετοχής/ Αρμοδιότητες Εξωτερικής Υπηρεσίας Προστασίας και Πρόληψης (ΕΞ.Υ.Π.Π.)

Η ΕΞ.Υ.Π.Π. θα πρέπει να έχει:
α) άδεια λειτουργίας της ΕΞ.Υ.Π.Π. σε ισχύ,
β) πιστοποιητικό ISO 9001 σε ισχύ,
γ) τριετή επαγγελματική εμπειρία, που θα αποδεικνύεται με την προσκόμιση πίνακα συνοπτικής παρουσίασης παρεχόμενων υπηρεσιών συναφών με το αντικείμενο του προκηρυσσόμενου έργου, όπου θα επισυνάπτονται βεβαιώσεις υλοποίησης υπογεγραμμένες αρμοδίως από τους εκπροσώπους των Φορέων ή συμβάσεις και παραστατικά τιμολόγησης των υπηρεσιών που παρασχέθηκαν.

Η ΕΞ.Υ.Π.Π., προκειμένου να παρέχει τις υπηρεσίες στην Περιφερειακή Διεύθυνση Θεσσαλίας, πρέπει να διαθέτει το αναγκαίο προσωπικό με την απαιτούμενη επιστημονική εξειδίκευση και σε ικανό αριθμό, καθώς επίσης τα απαιτούμενα μέσα ή εξοπλισμό, ώστε να πληρούνται οι προϋποθέσεις της κείμενης νομοθεσίας για το σκοπό αυτόν. Πρέπει επίσης να διαθέτουν τα απαιτούμενα μέσα ή εξοπλισμό για την εκπλήρωση των υποχρεώσεων τους, όπως για τη διενέργεια μετρήσεων, εξετάσεων κ.λπ..

Με την προσφορά της η ΕΞΥΠΠ θα προσκομίσει: 1)Υπεύθυνη δήλωση της εταιρίας ότι διαθέτει το αναγκαίο άρτια εκπαιδευμένο προσωπικό με όλα τα απαιτούμενα από τις σχετικές διατάξεις τυπικά και ουσιαστικά προσόντα και τον αναγκαίο εξοπλισμό για την εκτέλεση του έργου και 2) τα αποδεικτικά των ανωτέρω απαιτήσεων με αριθμ. α) , β) & γ).

Οι υποχρεώσεις και οι ευθύνες που αναλαμβάνει με τη σύμβαση η ΕΞ.Υ.Π.Π. κατά κανένα τρόπο δεν μεταφέρονται σε εργαζομένους που απασχολεί.

Η ΕΞ.Υ.Π.Π. υποχρεούται να τηρεί φακέλους στους οποίους θα καταχωρούνται αντίγραφα κάθε υπόδειξης, έρευνας, μέτρησης ή εξέτασης που σχετίζεται με την Δ.ΥΠ.Α. Οι καταχωρήσεις αυτές πρέπει να καταγράφονται από την ΕΞ.Υ.Π.Π. και στα βιβλία, τα οποία υποχρεούται να τηρούν οι Υπηρεσίες της Περιφερειακής Διεύθυνσης Θεσσαλίας.

Η ΕΞ.Υ.Π.Π. θα τηρεί αναλυτικά δελτία παρουσίας κάθε ιατρού εργασίας με το χρόνο απασχόλησής του στην Δ.ΥΠ.Α., συγκεντρωτικό πίνακα των οποίων υποβάλλουν στην αρμόδια Διεύθυνση Ασφάλειας & Υγείας στην Εργασία του Υπουργείου Εργασίας και Κοινωνικής Ασφάλισης το πρώτο δεκαπενθήμερο κάθε εξαμήνου. Επίσης συντάσσουν ετήσια έκθεση δραστηριοτήτων την οποία υποβάλλουν στην παραπάνω Διεύθυνση το πρώτο δίμηνο κάθε έτους.

Η αρμόδια Επιθεώρηση Εργασίας έχει επίσης πρόσβαση σε όλα τα στοιχεία των φακέλων, που αναφέρονται στην παραπάνω παράγραφο.

Το προσωπικό της ΕΞ.Υ.Π.Π. υποχρεούται να τηρεί το επιχειρησιακό απόρρητο, που αφορά τόσο την ίδια όσο και την Δ.ΥΠ.Α.
Στη σύμβαση θα αναφέρεται ο όρος ότι η ΕΞΥΠΠ εξασφαλίζει την αναγκαία υποστήριξη στον εργοδότη ούτως ώστε αυτός να μπορεί να ανταποκρίνεται σε όλες τις υποχρεώσεις του σύμφωνα με τις κείμενες διατάξεις της εθνικής νομοθεσίας για την υγιεινή και ασφάλεια των εργαζομένων.
6. Λοιπά στοιχεία για την παροχή Υπηρεσιών Προστασίας και Πρόληψης

Η ανάθεση καθηκόντων Ιατρών Εργασίας πραγματοποιείται μόνο με ηλεκτρονικό τρόπο χρησιμοποιώντας την αντίστοιχη ηλεκτρονική υπηρεσία  της  Επιθεώρησης Εργασίας.
7. Παρακολούθηση / Παραλαβή σύμβασης
Η παρακολούθηση της εκτέλεσης της σύμβασης θα διενεργηθεί από την Περ/κή Διεύθυνση Θεσσαλίας, η οποία θα εισηγείται για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν. 4412/2016.
Για την παρακολούθηση της σύμβασης θα οριστεί ως επόπτης με καθήκοντα εισηγητή – συντονιστή υπάλληλος της Π. Δ. Θεσσαλίας. Επίσης θα οριστεί ένας (1) υπάλληλος από κάθε Υπηρεσία με επιμέρους καθήκοντα για την παρακολούθηση της σύμβασης.  
Στα επιμέρους καθήκοντα θα περιλαμβάνονται ενδεικτικά: 
- Έκδοση βεβαίωσης επίσκεψης ΙΕ, η οποία θα υπογράφεται από τον ΙΕ, τον Επόπτη κάθε Υπηρεσίας και τον Προϊστάμενο της Υπηρεσίας. Στη βεβαίωση θα αναγράφεται η ημερομηνία επίσκεψης και η ώρα προσέλευσης και αποχώρησης. Η βεβαίωση θα εκδίδεται σε τρία  αντίγραφα, ένα για κάθε υπογράφοντα.

- Έκδοση βεβαίωση καλής εκτέλεσης των συμβατικών υπηρεσιών, η οποία θα υπογράφεται από τον Επόπτη και τον Προϊστάμενο κάθε Υπηρεσίας. Στη βεβαίωση θα αναγράφεται το προσωπικό που παρείχε τις υπηρεσίες ΙΕ, τις ημέρες και ώρες παρουσίας του και αναλυτική περιγραφή των παρεχόμενων υπηρεσιών του ΙΕ (σύμφωνα με τη σύμβαση).

- Έγκαιρη αποστολή των ανωτέρω βεβαιώσεων στην Περιφερειακή Διεύθυνση το αργότερο πέντε (5) ημέρες από τη λήξη του εκάστοτε τριμήνου της σύμβασης.
Στα καθήκοντα του Επόπτη – συντονιστή της Περιφερειακής Διεύθυνσης Θεσσαλίας θα περιλαμβάνονται ενδεικτικά: 

- Συγκέντρωση των ανωτέρω βεβαιώσεων. 

- Πιστοποίηση της εκτέλεσης του αντικειμένου της σύμβασης και της συμμόρφωσης του αναδόχου με τους όρους της σύμβασης με έκδοση σχετικής βεβαίωσης καλής εκτέλεσης των συνολικών συμβατικών υπηρεσιών, το αργότερο είκοσι (20) ημέρες από τη λήξη του εκάστοτε τριμήνου της σύμβασης.

- Εισήγηση στην υπηρεσία που διοικεί τη σύμβαση προκειμένου να απευθύνει έγγραφα με οδηγίες και εντολές προς τον ανάδοχο που αφορούν στην εκτέλεση της σύμβασης.
Η τμηματική παραλαβή των παρεχόμενων υπηρεσιών ή/ και παραδοτέων γίνεται ανά τρίμηνο, εντός 15 ημερών από την πιστοποίηση των συνολικών συμβατικών υπηρεσιών του επόπτη, από επιτροπή παραλαβής που συγκροτείται, σύμφωνα με την παρ. 11 εδ. δ’ του άρθρου 221 του ν. 4412/2016.
8. Τρόπος πληρωμής
Η αμοιβή του αναδόχου θα καταβάλλεται ανά τρίμηνο μετά την εκτέλεση των καθηκόντων του με βάση όσα ορίζονται στις Τεχνικές Προδιαγραφές και το πρόγραμμα επίσκεψης του/ων Ιατρού/ών Εργασίας στις Υπηρεσίες της Περιφερειακής Διεύθυνσης Θεσσαλίας.
Για την πληρωμή του τιμήματος απαιτούνται:
α) Πρωτόκολλο οριστικής παραλαβής του τμήματος που αφορά η πληρωμή
β) Τιμολόγιο παροχής υπηρεσιών, καθώς και κάθε άλλου δικαιολογητικού που προβλέπεται από τη σχετική νομοθεσία ή θα ζητηθεί από τις αρμόδιες για τον έλεγχο και πληρωμή Υπηρεσίες της Περ/κής Διεύθυνσης Θεσσαλίας.
γ) Βεβαίωσης φορολογικής και ασφαλιστικής ενημερότητας του Αναδόχου. 
Η παράλειψη επισύναψης των ως άνω εγγράφων έχει συνέπεια την αναστολή της εξόφλησης των λογαριασμών μέχρι να υποβληθούν. Το ίδιο ισχύει και σε περίπτωση διαπίστωσης οποιασδήποτε άλλης έλλειψης ή μη σωστής συμπλήρωσης ή ασυμφωνίας του λογαριασμού. 
Η Περ/κή Διεύθυνση Θεσσαλίας έχει δικαίωμα να παρακρατήσει από τους λογαριασμούς, που είναι προς εξόφληση, κάθε τυχόν οφειλή του Αναδόχου προς την Δ.ΥΠ.Α.
Στις περιπτώσεις αποστολής χρημάτων στον Ανάδοχο, τα έξοδα της Τράπεζας βαρύνουν τον Ανάδοχο.
Η εξόφληση των λογαριασμών του Αναδόχου, σύμφωνα με τα ανωτέρω, σε καμία περίπτωση δεν μπορεί να ερμηνευθεί ως αναγνώριση καλής εκτέλεσης της παροχής υπηρεσιών ή ως παραίτηση από οποιοδήποτε δικαίωμα της Δ.ΥΠ.Α. Και μετά τη μερική ή ολική εξόφληση των λογαριασμών από την Δ.ΥΠ.Α., αυτός δικαιούται να ζητήσει από τον Ανάδοχο τυχόν αχρεωστήτως καταβληθέντα σε αυτόν ποσά.
Ο ιδιώτης Ιατρός Εργασίας δεν υπόκειται σε ΦΠΑ, ενώ η ΕΞ.Υ.Π.Π. υπόκειται κανονικά σε ΦΠΑ 24%.
Η καταβολή του τιμήματος θα πραγματοποιείται μετά την παρακράτηση των νομίμων κρατήσεων.
  1. Πίνακας Συμμόρφωσης για την Παροχή υπηρεσιών Ι.Ε.
	
	ΠΡΟΔΙΑΓΡΑΦΗ 
	ΑΠΑΙΤΗΣΗ
	ΑΠΑΝΤΗΣΗ
	ΠΑΡΑΠΟΜΠΗ

	1
	Ο ανάδοχος δεσμεύεται ότι θα τηρήσει το πρόγραμμα κατανομής του συνόλου ωρών ετήσιας απασχόλησης Ιατρού Εργασίας σύμφωνα με τον συνημμένο Πίνακα  
	NAI
	
	

	2
	Οι ετήσιες ώρες, που αναλογούν ανά υπηρεσία, είναι τουλάχιστον τρεις (3). Στην περίπτωση που ο απαιτούμενος ετήσιος χρόνος που αναλογεί για κάθε Υπηρεσία είναι μέχρι τέσσερις (4) ώρες, η κατανομή του χρόνου γίνεται σε εξαμηνιαία βάση. Σε κάθε άλλη περίπτωση ο χρόνος δεν θα υπολείπεται των δύο ωρών ανά επίσκεψη και θα ισοκατανέμεται κατά το δυνατόν στο έτος.
	NAI
	
	

	3
	Ο ανάδοχος θα υποβάλλει με την τεχνική της προσφορά αναλυτική κατάσταση με τα ονόματα στελεχών ΙΕ που θα είναι μέλη της ομάδας παροχής υπηρεσιών, συνοδευόμενη από τα αποδεικτικά των απαιτούμενων προσόντων τους σύμφωνα με τα αναφερόμενα στις Τεχνικές Προδιαγραφές, καθώς και Υπεύθυνη Δήλωση όλων των προαναφερόμενων στελεχών που θα δεσμεύονται για την παροχή υπηρεσιών τους στις Υπηρεσίες της Δ.ΥΠ.Α.
	ΝΑΙ
	
	

	4
	Το ακριβές ημερολογιακό πρόγραμμα, που θα περιλαμβάνει τον ορισμό ΙΕ ανά Υπηρεσία, τις ώρες και τις ημέρες επίσκεψης του/ων ορισμένου/ων ιατρού/ών εργασίας θα προταθεί από τον ανάδοχο εντός δέκα (10) εργάσιμων ημερών από την υπογραφή της σύμβασης.
	ΝΑΙ
	
	

	5
	Ο ιατρός εργασίας διαθέτει τα απαιτούμενα από τον Ν. 3850/2010 προσόντα και σύμφωνα με τα όσα ορίζονται στις Τεχνικές Προδιαγραφές.
	NAI
	
	

	6
	Ο ιατρός εργασίας θα παρέχει τις υπηρεσίες του σύμφωνα με τις υποχρεώσεις και τα καθήκοντα έτσι όπως προκύπτουν από τον Ν. 3850/2010 και την εκάστοτε ισχύουσα νομοθεσία και σύμφωνα με τα οριζόμενα στις Τεχνικές Προδιαγραφές.
	NAI
	
	

	7
	Ο ιατρός εργασίας υποχρεούται να συνεργάζεται με τον Τεχνικό ασφάλειας σύμφωνα με τα οριζόμενα στις Τεχνικές Προδιαγραφές.
	NAI
	
	

	8
	Η ΕΞΥΠΠ πρέπει να διαθέτει άδεια λειτουργίας σε ισχύ, η οποία θα προσκομιστεί κατά την υποβολή της προσφοράς της
	NAI
	
	

	9
	Η ΕΞ.Υ.Π.Π. πρέπει να έχει πιστοποιητικό ISO 9001 σε ισχύ, αντίγραφο του οποίου θα πρέπει να επισυνάψει στην προσφορά της
	NAI
	
	

	10
	Η ΕΞ.Υ.Π.Π. πρέπει να διαθέτει τριετή επαγγελματική εμπειρία, που αποδεικνύεται με την προσκόμιση πίνακα συνοπτικής παρουσίασης παρεχόμενων υπηρεσιών συναφών με το αντικείμενο του προκηρυσσόμενου έργου, όπου θα επισυνάπτονται βεβαιώσεις υλοποίησης υπογεγραμμένες αρμοδίως από τους εκπροσώπους των Φορέων ή συμβάσεις και παραστατικά τιμολόγησης των υπηρεσιών που παρασχέθηκαν
	NAI
	
	

	11
	Ο ανάδοχος, προκειμένου να παρέχει τις υπηρεσίες στη Δ.ΥΠ.Α., πρέπει να διαθέτει το αναγκαίο προσωπικό με την απαιτούμενη επιστημονική εξειδίκευση και σε ικανό αριθμό, καθώς επίσης τα απαιτούμενα μέσα ή εξοπλισμό, ώστε να πληρούνται οι προϋποθέσεις της κείμενης νομοθεσίας για το σκοπό αυτόν. Πρέπει επίσης να διαθέτει τα απαιτούμενα μέσα ή εξοπλισμό για την εκπλήρωση των υποχρεώσεων του Ιατρού Εργασίας, όπως για τη διενέργεια μετρήσεων, εξετάσεων κ.λπ..
Γενικότερα οφείλει να παρέχει τις υπηρεσίες του στη Δ.ΥΠ.Α. σύμφωνα με τα οριζόμενα στις Τεχνικές Προδιαγραφές
	NAI
	
	

	12
	Ο προσφέρων δεσμεύεται να παρέχει τις υπηρεσίες του στις διευθύνσεις των συνημμένων πινάκων καθώς και στην περίπτωση που αυτοί τροποποιηθούν για την κάλυψη των αναγκών της Δ.ΥΠ.Α.
	NAI
	
	

	13
	Το προσωπικό του αναδόχου υποχρεούται να τηρεί το επιχειρησιακό απόρρητο, που αφορά τη Δ.ΥΠ.Α.
	NAI
	
	

	14
	Ο προσφέρων έλαβε πλήρη γνώση των όρων της Διακήρυξης, των προδιαγραφών και των υποχρεώσεων αναδόχου και τα αποδέχεται ανεπιφύλακτα.
	NAI
	
	


Πίνακας 2: Ώρες παροχής υπηρεσιών Ι.Ε. ανά υπηρεσία
	ΩΡΕΣ ΑΝΑ ΥΠΗΡΕΣΙΑ Π.Δ. ΘΕΣΣΑΛΙΑΣ

	ΥΠΗΡΕΣΙΕΣ
	ΠΡΟΣΩΠΙΚΟ
	ΩΡΕΣ

	ΣΑΕΚ ΒΟΛΟΥ
	3 * 0,4
	3 ΩΡΕΣ

	ΣΑΕΚ ΚΑΡΔΙΤΣΑΣ
	3 * 0,4
	3 ΩΡΕΣ

	ΣΑΕΚ ΛΑΜΙΑΣ
	4 * 0,4
	3 ΩΡΕΣ

	ΣΑΕΚ ΛΑΡΙΣΑΣ
	4 * 0,4
	3 ΩΡΕΣ

	ΒΝΣ ΚΑΡΔΙΤΣΑΣ
	18 * 0,4
	7 ΩΡΕΣ ΚΑΙ 12 ΛΕΠΤΑ

	ΒΝΣ ΚΑΡΠΕΝΗΣΙΟΥ
	9 * 0,4
	3 ΩΡΕΣ ΚΑΙ 36 ΛΕΠΤΑ

	ΒΝΣ ΛΑΡΙΣΑΣ
	14 * 0,4
	5 ΩΡΕΣ ΚΑΙ 12 ΛΕΠΤΑ

	ΒΝΣ ΤΡΙΚΑΛΩΝ
	15 * 0,4
	6 ΩΡΕΣ

	ΚΔΒΜ ΛΑΜΙΑΣ
	3 * 0,4
	3 ΩΡΕΣ

	ΚΔΒΜ ΛΑΡΙΣΑΣ
	3 * 0,4
	3 ΩΡΕΣ

	ΕΠΑ.Σ ΒΟΛΟΥ
	10 * 0,4
	4 ΩΡΕΣ

	ΕΠΑ.Σ ΛΑΜΙΑΣ
	7 * 0,4
	3 ΩΡΕΣ

	ΕΠΑ.Σ ΚΑΡΔΙΤΣΑΣ
	15 * 0,4
	6 ΩΡΕΣ

	ΕΠΑ.Σ ΛΑΡΙΣΑΣ
	14 * 0,4
	5 ΩΡΕΣ ΚΑΙ 12 ΛΕΠΤΑ

	KΠΑ2 ΑΛΜΥΡΟΥ
	13 * 0,4
	5 ΩΡΕΣ ΚΑΙ 12 ΛΕΠΤΑ

	ΚΠΑ 2 ΓΡΕΒΕΝΩΝ
	13 * 0,4
	5 ΩΡΕΣ ΚΑΙ 12 ΛΕΠΤΑ

	ΚΠΑ 2 ΕΛΑΣΣΟΝΑΣ
	12 * 0,4
	4 ΩΡΕΣ ΚΑΙ 48 ΛΕΠΤΑ

	ΚΠΑ 2 ΚΑΛΑΜΠΑΚΑΣ
	14 * 0,4
	5 ΩΡΕΣ ΚΑΙ 36 ΛΕΠΤΑ

	ΚΠΑ 2 ΚΑΡΠΕΝΗΣΙΟΥ
	13 * 0,4
	5 ΩΡΕΣ ΚΑΙ 12 ΛΕΠΤΑ

	ΚΠΑ 2 ΚΑΡΔΙΤΣΑΣ 
	29 * 0,4
	11 ΩΡΕΣ ΚΑΙ 36 ΛΕΠΤΑ

	ΚΠΑ 2 ΛΑΡΙΣΑΣ
	58 * 0,4
	23 ΩΡΕΣ ΚΑΙ 12 ΛΕΠΤΑ

	ΚΠΑ 2 ΤΡΙΚΑΛΩΝ
	35 * 0,4
	14 ΩΡΕΣ

	ΚΠΑ 2 ΒΟΛΟΥ
	44 * 0,4
	17 ΩΡΕΣ ΚΑΙ 36 ΛΕΠΤΑ

	ΚΠΑ 2 ΛΑΜΙΑΣ
	35 * 0,4
	14 ΩΡΕΣ

	Π.Δ. ΘΕΣΣΑΛΙΑΣ
	44 * 0,4
	17 ΩΡΕΣ ΚΑΙ 36 ΛΕΠΤΑ

	ΣΥΝΟΛΟ
	432
	182 ΩΡΕΣ ΚΑΙ 12 ΛΕΠΤΑ


Πίνακας 3: Διευθύνσεις Υπηρεσιών της Περιφερειακής Διεύθυνσης Θεσσαλίας
ΠΕΡΙΦΕΡΕΙΑΚΗ ΔΙΕΥΘΥΝΣΗ ΘΕΣΣΑΛΙΑΣ
	Π.Ε.
	ΥΠΗΡΕΣΙΑ
	ΔΙΕΥΘΥΝΣΗ

	Π.Ε. Γρεβενών
	ΚΠΑ 2 ΓΡΕΒΕΝΩΝ
	Θ. Ζιάκα & Αριστείδου, Γρεβενά 51100

	Π.Ε. Ευρυτανίας
	ΒΝΣ ΚΑΡΠΕΝΗΣΙΟΥ
	Ύδρας & Καλύμνου, Καρπενήσι 36100

	
	ΚΠΑ 2 ΚΑΡΠΕΝΗΣΙΟΥ
	Θέση "Ξηριάς", Καρπενήσι 36100

	Π.Ε. Καρδίτσας
	ΚΠΑ 2 ΚΑΡΔΙΤΣΑΣ
	Τρικάλων 226, Καρδίτσα 43100

	
	ΕΠΑΣ ΜΑΘΗΤΕΙΑΣ & ΣΑΕΚ ΚΑΡΔΙΤΣΑΣ
	

	
	ΒΝΣ ΚΑΡΔΙΤΣΑΣ
	Εθν. Μακαρίου & Μονής Πέτρας, Καρδίτσα 43100

	Π.Ε. Λάρισας
	ΠΕΡ/ΚΗ Δ/ΝΣΗ ΘΕΣΣΑΛΙΑΣ
	Ερμογένους 10, Αλκαζάρ Λάρισα 41447

	
	ΚΠΑ 2 ΛΑΡΙΣΑΣ/ ΓΡ. ΕΚΟ ΛΑΡΙΣΑΣ
	

	
	ΕΠΑΣ ΜΑΘΗΤΕΙΑΣ, ΣΑΕΚ & ΚΔΒΜ ΛΑΡΙΣΑΣ
	

	
	ΚΠΑ 2 ΕΛΑΣΣΟΝΑΣ
	25ης Μαρτίου 13, Ελασσόνα 40200

	
	ΒΝΣ ΛΑΡΙΣΑΣ
	Εργατικές Κατοικίες Γιάννουλης, 41500

	Π.Ε. Μαγνησίας
	ΚΠΑ 2 ΒΟΛΟΥ / ΓΡ. ΕΚΟ ΒΟΛΟΥ
	Ύδρας 2 & Τσαμαδού, Πεδίον Άρεως Βόλος 38334

	
	ΕΠΑΣ ΜΑΘΗΤΕΙΑΣ & ΣΑΕΚ ΒΟΛΟΥ
	Λεωφόρος Αθηνών 64, Πεδίον Άρεως Βόλος 38334

	
	ΚΠΑ 2 ΑΛΜΥΡΟΥ
	Όθρυος 15, Αλμυρός 37100

	Π.Ε. Τρικάλων
	ΚΠΑ 2 ΤΡΙΚΑΛΩΝ
	Καλαμπάκας 128, Τρίκαλα 42100

	
	ΚΠΑ 2 ΚΑΛΑΜΠΑΚΑΣ
	Μετεώρων & Πλάτωνος, Καλαμπάκα 422 00

	
	ΒΝΣ ΤΡΙΚΑΛΩΝ
	5ου Συντάγματος & Μαρτύρων, Τρίκαλα 41100

	Π.Ε. Φθιώτιδας
	ΚΠΑ 2 ΛΑΜΙΑΣ
	Στυλίδος 93, Μεγάλη Βρύση, Λαμία 35100

	
	ΕΠΑΣ ΜΑΘΗΤΕΙΑΣ & ΣΑΕΚ ΛΑΜΙΑΣ 
	

	
	ΚΔΒΜ ΛΑΜΙΑΣ
	


Ο ανάδοχος δεσμεύεται να παρέχει τις υπηρεσίες του στις διευθύνσεις των ανωτέρω πινάκων καθώς και στην περίπτωση, που αυτοί τροποποιηθούν, για την κάλυψη των αναγκών της Περ/κής Δ/νσης Θεσσαλίας. Επικαιροποίηση των Διευθύνσεων θα γίνει κατόπιν συνεννόησης της Περιφερειακής Διεύθυνσης Θεσσαλίας με τον ανάδοχο για την παροχή υπηρεσιών Ιατρού Εργασίας. Η Περιφερειακή Διεύθυνση Θεσσαλίας μπορεί να επέμβει στους πίνακες και να τροποποιήσει τυχόν αλλαγές διευθύνσεων ή να αφαιρέσει υπηρεσίες, που έχουν κλείσει.
12

